OSNOVNA ŠKOLA TAR-VABRIGA

ISTARSKA 21, TAR

ELEMENTI, KRITERIJI, NAČINI I POSTUPCI VREDNOVANJA

UČENIKA U OSNOVNOJ ŠKOLI (od 5. do 8. razreda)

MATEMATIKA

PREDMETNE UČITELJICE: Klaudija Mirjanić

Tanja Mihoković

|  |  |  |  |  |  |  |
| --- | --- | --- | --- | --- | --- | --- |
| Elementi | | Odličan (5) | Vrlo dobar (4) | Dobar (3) | Dovoljan (2) | Nedovoljan (1) |
| **Usvojenost**  **nastavnih**  **sadržaja**  **(provodi se usmeno i pisano)** | | Točan, brz i samostalan. Logički povezuje i obrazlaže matematičke pojmove i zakonitosti. Lako i brzo usvaja nova matematička znanja.  Teorijska obrazloženja rada su točna i precizna. Potpuno samostalno rješava zadatke. U potpunosti poznaje i točno i precizno se koristi matematičkom terminologijom kako u usmenom izlaganju tako i u pisanom radu. | Točan, umjereno brz i samostalan. Povezuje matematičke pojmove. Uočava matematičke zakonitosti. Bez velikih teškoća usvaja nova znanja.  Teorijska obrazloženja rada su točna i precizna. Poznaje i u većini slučajeva koristi  matematičku terminologiju u usmenom izlaganju i pisanom radu. | Radi polako, samostalno, uglavnom točno. Matematičke zakonitosti poznaje ali ih djelomično obrazlaže i primjenjuje.  Sporije usvaja matematičko znanje.  Objašnjenja su odgovarajuća ali nepotpuna i nesigurna. Prepoznaje i samo ponekad koristi matematičku terminologiju u usmenom izlaganju i pisanom radu. | Radi polako, nesigurno, uz pomoć učiteljice. Obrazlaže nepotpuno i s pogreškama.  Površno poznaje matematičke pojmove i zakonitosti na razini prepoznavanja, a logički ih ne povezuje.  Teško usvaja gradivo.  Teorijska obrazloženja rada nisu potpuna ili nisu precizna. Osnovne matematičke simbole poznaje, zahtjevnije na razini prepoznavanja. Vrlo površno i neprecizno koristi  matematičku terminologiju u usmenom izlaganju i pisanom radu. | Obrazlaže netočno i neprecizno i bez razumijevanja. Ne poznaje i ne primjenjuje osnovne matematičke pojmove i zakonitosti.  Izrazito teško usvaja gradivo. Ne koristi i ne poznaje matematičku terminologiju u usmenom izlaganju i pisanom radu. |
| **Primjena**  **Znanja (provodi se usmeno i pisano)** | | Traži dodatne zadatke.  Učenik je sposoban prenositi znanje drugim učenicima i pri tome se služi dodatnim izvorima znanja i informacijama iz različitih medija. Primjenjuje matematičke sadržaje u novim situacijama.  Učenik stečeno znanje primjenjuje na nove, složenije primjere.  Svoje postupke i ideje može objasniti jasno, precizno i sa sigurnošću. | Često se javlja, ali je brzoplet i ponekad neprecizno obrazlaže. Ponekad traži dodatne zadatke.  Primjenjuje matematičke sadržaje u novim situacijama. Samostalno, uz male nesigurnosti, rješava zadatke. Učenik stečeno znanje primjenjuje na nove, složenije primjere, ponekad uz pogreške, no uočava ih i uspijeva uglavnom samostalno ispraviti pogreške.  Učenik samostalno ponekad uz male upute rješava i složenije zadatke. | Zainteresiran za lakše zadatke. U radu ponekad treba pomoć. Javlja se kod lakših zadataka. Ne snalazi se u obrazlaganju. Samostalno rješava samo poznate i već uvježbane zadatke.  Uočava pogrešku uz pomoć i samostalno ili uz malu pomoć ju ispravlja.  Povremeno provjerava rješenja. | Rijetko se javlja. Treba pomoć. Ne obrazlaže jer ne razumije. Teško usvaja znanje. Treba individualizirani rad. Nove ideje i koncepte prihvaća uz teškoće i može ih primijeniti tek na najjednostavnijim primjerima. Zadatke rješava uz pomoć i vođenje.  Rijetko provjerava rješenja.  Uočava greške uz pomoć i uz pomoć i vođenje ih ispravlja. | Uvijek traži pomoć. Ne javlja se. Ne rješava zadatke niti uz pomoć učiteljice.  Ne pozna gradivo.  Izrazito teško usvaja gradivo.  Učenik ne piše u bilježnicu, često je i nema, bilježnica je neuredna i nepotpuna.  Ne uočava pogrešku na koju je upozoren i ne zna ju ispraviti. |
| **Usvojenost, razumije-vanje i primjena program-skih sadržaja - domaći uradak**  **(provodi se usmeno i pisano)** | | Redovit, uporan i samostalan. Zadaće uredne i točne. Sve zadatke obrazlaže. Sam si često daje zadatke. | Redovit, samostalan. Ponekad netočno obrazlaže. Rijetko si daje dodatne zadatke. Zadaće su uredne i pregledne. Uglavnom su točne. | Redovit ali često traži pomoć. Zadaće redovite, ali ne potpuno točne i uredne. Ne snalazi se u obrazlaganju.  Zadaća nije uvijek i u cijelosti točno i samostalno napisana. | Neredovit u radu. Uvijek traži pomoć. Zadaće su uglavnom redovite, ali su neuredne i često netočne. Ne može obrazložiti. Zadaće su nepotpune, djelomično uredne i pregledne. Rješenja su često netočna, postupci manjkavi. Upisana su samo rješenja nekih zadataka. | Izrazito netočan. Izrazito površne, neredovite i neuredne zadaće. Često su zadaci netočni. Ima napisana /prepisana samo rješenja zadataka. Domaće zadaće su nepotpune, neuredne i/ili nepregledne. Ne nudi logične niti opravdavajuće razloge za nenapisanu zadaću.  Nije u stanju reproducirati  već riješeni zadatak. |
| **Kriteriji za pisane provjere znanja** | **KP** | 90 -100 % | 77 – 89 % | 64 – 76 % | 51 – 63 % | 0 – 50% |
| **IZ** | 90 – 100% | 75 – 89 % | 60 – 74% | 45 – 59 % | 0 – 44 % |

\*KP (kratka pisana provjera znanja)

\*\*IZ (pisani ispit znanja)

\*\*\* Napomena: Kod formiranja bodovne skale, bodovi se zaokružuju na prvi manji cijeli broj bodova koji odgovaraju dogovorenoj postotnoj skali.

* **Velike pisane** provjere koje se pišu cijeli nastavni sat upisane su u vremeniku pisanih provjera, najavljuju se učenicima tjedan dana ranije i prethodi im barem jedan sat ponavljanja i usustavljivanja gradiva.
* Ocjena dobivena iz velike pisane provjere znanja upisuje se u rubriku s ocjenama, a u bilješke se upisuje sadržaj pisane provjere i broj ostvarenih bodova.
* **Kratke pisane** provjere koje se pišu do 15 minuta najavljuju se najmanje pet dana ranije. Njihova ocjena može biti upisana u rubriku s ocjenama ili u bilješke, ovisno o procjeni učitelja o čemu su učenici obaviješteni prije pisanja pisane provjere.
* U bilješke se za kratke pisane provjere upisuje sadržaj provjere, broj ostvarenih bodova i/ili dobivena ocjena ukoliko ona nije upisana u rubriku s ocjenama.
* Po svakoj nastavnoj cjelini (tijekom nastavne godine obrađuje se šest nastavnih cjelina iz matematike) provoditi će se **najmanje** **dvije kratke** pisane provjere i **najmanje jedna velika** pisana provjera.
* Provjera **domaćih uradaka** - zadaće moraju biti redovite, točne i sistematične.
* Nakon nekoliko domaćih zadaća ( **najmanje**  3) učenici mogu biti pisano provjeravani s nekoliko zadataka iz tih zadaća. Ocjena iz takve provjere upisuje se u rubriku domaća zadaća.
* **U pravilu pisana provjera domaćih zadaća se ne najavljuje.**
* Konačna zaključna ocjena **ne mora biti aritmetička sredina** ocjena iz pojedinih elemenata ( prema pravilniku o praćenju i ocjenjivanju).